रेहड़ी वालों को निगम दूसरी जगह करेगा शिफ्ट
नगरनिगम शहर में ट्रैफिक समस्या के चलते सड़कों से हटाए जा रहे रेहड़ी चालकों को विकल्प के तौर पर स्थान देने के लिए कमेटी का गठन करेगा। इस बाबत स्ट्रीट वेंडर योजना के तहत काम शुरू किया जा रहा है। पुलिस प्रशासन और नगर निगम के खिलाफ पिछले कुछ दिनों से आक्रोश जता रहे रेहड़ी चालकों को नए साल से राहत देने की योजना है। इससे जहां शहर में ट्रैफिक समस्या का हल होगा वही हजारों लोगों को एक निश्चित स्थान उपलब्ध करवाकर रोजगार दिया जाएगा।
तीसहजार लोगों का भरता है पेट: बठिंडाशहर में लगभग पांच हजार लोग सड़क के किनारे बैठ और रेहड़ी फड़ी लगाकर अपने परिवार का पेट भर रहे हैं। इसमें बड़ी गिनती सब्जी और फल बेचने वाले लोगों की है। जो शहर के मुख्य मार्गों पर फल सब्जी बेच रहे हैं। इनसे भी अधिक गिनती में लोग सड़क के किनारे अस्थाई अड्डा बनाकर खाद्य सामग्री, जूते पालिश अन्य काम चला कर आजीविका चला रहे हैं। इससे कम से कम तीस हजार से अधिक लोगों का पेट भरता है। हालांकि शहर के मुख्य मार्गों पर पार्किंग के कारण लोगों को वाहन पार्क करने में दिक्कत हो रही है। वहीं ट्रैफिक पुलिस की ओर से येलो लाइन से वाहन बाहर पार्क करने पर जुर्माना करने की कार्रवाई की जा रही थी।
लोकसभा से प्रोटेक्शन ऑफ लाइवलीहुड एंड रेगुलेशन ऑफ स्ट्रीट वेडिंग बिल-2012 पारित किया, जिसके बाद 17 फरवरी 2014 को आजीविका का संरक्षण और स्ट्रीट वेडिंग अधिनियम 2014 बनाया गया। इस एक्ट के तहत प्रत्येक शहर में एक टाउन वेडिंग कमेटी कमिश्नर के अधीन बनानी थी यही कमेटी स्ट्रीट वेडिंग से जुड़े सभी मुद्दों पर निर्णय लेती है। इस कमेटी में 40 प्रतिशत चुने सदस्य, एक तिहाई सीटें महिलाओं के लिए आरक्षित रखी है। कमेटी को सभी स्ट्रीट वेंडरों के लिए पहचान पत्र जारी करना जरूरी है। इसमें उनके लिए भिन्न-भिन्न जोन तय करने का भी प्रावधान है। प्रत्येक जोन में उसकी आबादी का केवल 2.5 प्रतिशत वेंडर ही हो सकेंगे।
क्या है मामला
जिलाप्रशासन की ओर से शहर के मुख्य मार्गों को हाथ रेहड़ी फड़ी संचालकों, टैक्सी स्टैंड, ऑटो और अन्य से अतिक्रमण मुक्त कराने के लिए अभियान चला जा रहा है। इसके तहत ट्रैफिक विंग की विशेष टीम ने सप्ताह भर में शहर के मुख्य मार्गों से तीन सौ से अधिक रेहड़ी फड़ी संचालकों को मुख्य मार्गों से हटा दिया है। जिला प्रशासन की इस सख्ती के बाद रेहड़ी फड़ी चालकों ने विरोध प्रदर्शन कर विकल्प के तौर पर स्थान देने की मांग की थी। मेयर बलवंत राय नाथ ने आश्वासन दिया था कि समस्या का जल्द हल कर दिया जाएगा।
योजना पर चल रहा काम
नगरनिगम मेयर बलवंत राय नाथ का कहना है कि प्रोटेक्शन ऑफ लाइवलीहुड एंड रेगुलेशन ऑफ स्ट्रीट वेडिंग बिल-2012 के तहत कमेटी का गठन किया जा रहा है। इसमें रेहड़ी चालकों की समस्या का जल्द हल निकाला जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva